**Кеген аудандық қоғамдық кеңесі отырысының**

**№ 3 ХАТТАМАСЫ**

Кеген ауылы 16 наурыз 2022 жыл.

Отырыстың төрағасы: Зықаев Халық Сансызбайұлы- қоғамдық кеңес төрағасы.

Хатшысы- Қозыбағар Тұраш Асырандықызы- қоғамдық кеңестің хатшысы.

Қатысқан қоғамдық кеңес мүшелері:

1. Әлімбай Тұрсынбай Төекеұлы

2.Біржансалова Тоғжан Қанатқызы

3. Бейқұтбай Ғани Бейқұтбайұлы

4.Досымбеков Сабыр

5.Көнеева Бақытгүл Демежанқызы

6.Қырғызәліқызы Жанна

7.Мейманқұлов Болат Әділжанұлы

8.Өзекбаев Талғат Өтепбергенұлы

Себепті жағдайлармен қоғамдық кеңес мүшелері: Б.Елеусізова, Ш.Жанбабаева, Б.Сатенов қатысқан жоқ.

Шақырумен қатысқандар: Кеген ауданы әкімі аппаратының жалпы, мемлекеттік қызметтер мониторингі және ақпараттық технологиялар бөлімінің бас маманы Жыланбасова Эльмира, Қарабұлақ ауылдық оуругінің әкімі Е.Жексенбек.

**К Ү Н Т Ә Р Т І Б І:**

1. «Қоғамдық кеңестер туралы» Қазақстан Республикасы Заңының 15-бабының 3-тармағында Қоғамдық кеңестің шығып қалған мүшесінің орнына оның өкілеттіктерінің қалған мерзіміне осы Заңның 9-бабының 1-тармағына сәйкес конкурс нәтижелері бойынша Қоғамдық кеңестің құрамына жаңа мүшесін қосу туралы.
2. «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы № 148 Заңына, Қазақстан Республикасы Үкіметінің 2021 жылғы 5 қаңтардағы № 787 «Шетелдіктер үшін туристік жарна төлеу ережесі» қаулысының 2- тарауының 4,5 тармақтарына сәйкес, «Кеген ауданы бойынша шетелдіктер үшін туристік жарнаның мөлшерін бекіту туралы» Кеген аудандық мәслихатының шешімінің жобасына қоғамдық кеңестің қорытындысын беру жайлы.

Хабарламашы: Ауданның «Кәсіпкерлік бөлімі» мемлекеттік мекемесінің бас маманы Рахимов Әлішер Серікұлы

1. Ауданның «Қарабұлақ ауылдық округі әкімі аппараты» мемлекеттік мекемесінің ауыл тұрғындарына мемлекеттік көрсетілетін қызметтердің сапасын арттыруда атқарған жұмыстары жайлы есебі.

Баяндамашы: Қарабұлақ ауылдық округінің әкімі Жексенбек Еркін Құрақбайұлы.

Хабарламашы: Кеген ауданы әкімі аппаратының жалпы, мемлекеттік қызметтер мониторингі және ақпараттық технологиялар бөлімінің бас маманы Жыланбасова Эльмира

**Тыңдалды:**

Күн тәртібіндегі мәселелерді қараудан бұрын қоғамдық кеңес мүшелері Мемлекет басшысы Қасым-Жомарт Кемелұлының Қазақстан халқына кезекті «ЖАҢА ҚАЗАҚСТАН: ЖАҢАРУ МЕН ЖАҢҒЫРУ ЖОЛЫ» атты Жолдауын тыңдап, талқылап, өз пікірлерін білдірді. Жолдауда айтылған мәселелердің барлығы дерлік елімізді жаңа белестерге бастайтынын, оны іске асыру жолында барлық Қазақстандықтар өз үлестерін қосу керектігін айтты. Әсіресе, Қапшағай қаласына Дінмұхамед Ахметұлы Қонаевтың есімін беру жайлы Президент ұсынысын бірауыздан қолдай отырып, Кеген аудандық қоғамдық кеңесінің атынан Қапшағай қаласының атапуын Д.А.Қонаевтың есімімен атауды ұсынды.

**Күн тәртібіндегі бірінші мәселе бойынша:**

Қоғамдық кеңестің бірінші отырысында Кеген ауданының Қоғамдық кеңесі туралы ереже 14 шілде 2021 жылы бекітілген. Осы Ереженің 35 тармағына сәйкес Резервтік тізімнен кандидат Қоғамдық кеңеске мүше болудан бас тартқан және Қоғамдық кеңеске кандидаттардың резервтік тізімінде басқа кандидаттар болмаған жағдайда, Қоғамдық кеңестің құрамына қосымша конкурс өткізу туралы шешім қабылдайды делінген.

Қосымша конкурс рәсімін өткізу Қоғамдық кеңес мүшелерін сайлау жөніндегі конкурс туралы хабарландыруды орналастырудан басталады. Хабарландыру 19 ақпан 2022 жылы аудандық «Қарқара» газетінде жарияланды және аудандық мәслихаттың сайтында орналастырылды.

Хабарландыру жарияланған күннен кейін 10 жұмыс күні ішінде, яғни 5 наурызға дейін Заңның 10-бабының 2- тармағына сәйкес қажетті құжаттарды бере отырып, ұсыныстар береді. Осы аралықта 2 ұсыныс түсті.

Қоғамдық кеңес төрағасы кандидаттардың өмірбаяндарымен қысқаша таныстырып өтті.

1. Албанов Үсен Сұлтанұлы- өзін-өзі ұсыну жолымен. Албанов Үсен Сұлтанұлы 1957 жылы туған, Білімі жоғары, мамандығы мал дәрігері.

Ұзақ жылдар ауданның ауылшаруашылығы саласында еңбек етіп, 2020 жылдың мамыр айынан зейнеткерлік демалыста. Кеген ауданының құрметті азаматы.

2. Шырғанақ ауылдық округінің қоғамдастық жиналысы мен ақсақалдар алқасы Бекбатыров Оразбайды ұсынды. Бекбатыров Оразбай 1960 жылы туған, Білімі жоғары, мамандығы тіс дәрігері. Еңбек жолын Шырғанақ ауылдық ауруханасында дәрігер болып бастаған. Ауылшаруашылығында «Руслан» атты шаруа қожалығын құрып, асыл тұқымды ірі қара малын өсірумен айналысады. 1986 жылғы Желтоқсан көтерілісіне қатысқан, 2012 жылдан «Желтоқсан ақиқаты» Республикалық Қоғамдық бірлестігінің мүшесі. 2017-2021 жылдары Шырғанақ ауылдық округінің әкімі қызметін атқарған. Кеген аудандық ауруханасында тіс дәрігері болып қызмет істейді. «Денсаулық сақтау ісінің үздігі»

Қоғамдық кеңес құжаттарды қабылдау аяқталған күннен кейін 5 наурыздан бастап он жұмыс күні ішінде, яғни 19 наурызға дейін отырыста Қоғамдық кеңес мүшелігіне кандидаттар бойынша келіп түскен құжаттарды талқылауды өткізді және әрбір кандидат бойынша ашық дауыс беруді жүргізді.

Әр кандидат бойынша жеке-жеке дауысқа салынды. 1. Албанов Үсен Сұлтанұлын жақтап «4» қоғамдық кеңес мүшесі дауыс берді, Қарсы «2» дауыс, қалыс қалғаны« 3 ».

1. Бекбатыров Оразбайды жақтап «2 » қоғамдық кеңес мүшесі дауыс берді, Қарсы «4 » дауыс, қалыс қалған « 3 ».

Кандидаттарға дауыс беру қорытындысының нәтижесіне сәйкес аз дауыс алған кандидатты резервке қою жайлы ұсынысты қоғамдық кеңестің - 9 мүшесі толық қолдады.

Ауданның қоғамдық кеңесі **ШЕШІМ ҚАБЫЛДАДЫ:**

Қоғамдық кеңестің шығып қалған мүшесінің орнына оның өкілеттіктерінің қалған мерзіміне осы Заңның 9-бабының 1-тармағына сәйкес конкурс нәтижелері бойынша Қоғамдық кеңестің құрамына ең көп дауыс алғандықтан, Албанов Үсен Сұлтанұлы аудандық қоғамдық кеңес мүшесі болып сайлансын.

Бекбатыров Оразбай аудандық қоғамдық кеңестің мүшелігіне кандидат ретінде резервке қойылсын.

**Күн тәртібіндегі 2-ші мәселе бойынша:**

«Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы № 148 Заңына, Қазақстан Республикасы Үкіметінің 2021 жылғы 5 қаңтардағы № 787 «Шетелдіктер үшін туристік жарна төлеу ережесі» қаулысының 2- тарауының 4,5 тармақтарына сәйкес, «Кеген ауданы бойынша шетелдіктер үшін туристік жарнаның мөлшерін бекіту туралы» Кеген аудандық мәслихатының шешімінің жобасына қоғамдық кеңестің қорытындысын беру жайлы.

Ауданның «Кәсіпкерлік бөлімі» мемлекеттік мекемесінің бас маманы Рахимов Әлішер Серікұлы хабарлама жасады.

Қоғамдық кеңес мүшелері шешімнің жобасына байланысты ұсыныс-пікірлерін білдірді.

Х.Зықаев: 2022 жыл базалық жыл болып есептелетіндіктен, шетелдіктер үшін туристік жарнаның мөлшері болу құнының 0 пайызы, ал келесі жылдан бастап, биылғы жылғы келген туристердің болу құнына байланысты белгіленетіндіктен, 2022 жылы ауданға келетін шетел туристерінің есебі нақты жүргізілуі тиіс деген ұсыныс білдірді.

Хабарламаны тыңдап, талқылай келе ауданның қоғамдық кеңесі **ШЕШІМ ҚАБЫЛДАДЫ:**

«Қазақстан Республикасындағы жергілікті мемлекеттік басқару және өзін-өзі басқару туралы» Заңына, Қазақстан Республикасы Үкіметінің 2021 жылғы 5 тқарашадағы № 787 «Шетелдіктер үшін туристік жарна төлеу қағидалары» қаулысының 2 – тарауының 4,5 тармақтарына сәйкес, «Кеген ауданы бойынша шетелдіктер үшін туристік жарнаның мөлшерін бекіту туралы» Кеген аудандық мәслихатының шешімінің жобасына қорытынды берілсін. Ауданға 2022 жылы келетін шетелдік туристер санының нақты есебін жүргізуді ұйымдастыру аудан әкімдігіне ұсынылсын, ал осы жұмыстың ұйымдастырылуын қадағалау аудандық мәслихат депутаттарынан сұралсын..

**Күн тәртібіндегі 3-ші мәселе бойынша:**

Ауданның «Қарабұлақ ауылдық округі әкімі аппараты» мемлекеттік мекемесінің ауыл тұрғындарына мемлекеттік көрсетілетін қызметтердің сапасын арттыруда атқарған жұмыстары жайлы есебі.

Қарабұлақ ауылдық округінің әкімі Жексенбек Еркін Құрақбайұлы баяндама жасады.

Осы мәселе бойынша Кеген ауданы әкімі аппаратының жалпы, мемлекеттік қызметтер мониторингі және ақпараттық технологиялар бөлімінің бас маманы Жыланбасова Эльмира хабарлама жасап, жалпы ауылдық округте тұрғындарға мемлекеттік қызметтер көрсету өз мерзімінде, талапқа сай екендігі жайлы, тұрғындар тарапынан ешқандай арыз-шағым жоқтығын хабарлай келе, ауылдық округ әкімі ғимаратының 1-ші қабатында «Е-gov» өзіне-өзі қызмет көрсету бұрышы орнатылғанымен интернетке қолжетімділік жоқ екенін, медиа-жоспардың орындалуы өз дәрежесінде емес

екендігін атап өтті.

Сөйлеушілер:

Т.Өзекбаев- қоғамдық кеңес мүшесі:

- Интернет байланысы жөнінде кімдерге ұсыныс жасадыңыз?

Жауап: аудандық Телекоммуникация торабына хабарладық, олардың мамандары келіп, астыңғы қабатқа кабель тартып берді. Алайда 1-ші қабатта интернет байланысының сапасы жақсармады, 2-ші қабатта жақсы істеп тұр.

Ауданның «Қарабұлақ ауылдық округі әкімі аппараты» мемлекеттік мекемесінің ауыл тұрғындарына мемлекеттік көрсетілетін қызметтердің сапасын арттыруда атқарған жұмыстары жайлы есебін тыңдап, талқылай келей келе ауданның қоғамдық кеңесі **ШЕШІМ ҚАБЫЛДАДЫ:**

1. Ауданның ««Қарабұлақ ауылдық округі әкімі аппараты» мемлекеттік мекемесінің ауыл тұрғындарына мемлекеттік көрсетілетін қызметтердің сапасын арттыруда атқарған жұмыстары жайлы ауылдық округ әкімі Е.Жексенбектіңесебі еске алынсын.
2. Халыққа мемлекеттік қызмет көрсету сапасын арттыру, осы мәселемен айналысатын маманның жұмысына бақылау басшылық жасау, мемлекеттік қызметтерді «Е-gov» өзіне-өзі қызмет көрсету арқылы алу үшін әсіресе мүмкіндігі шектеулі жандарға қолайлы орта қалыптастыруға ерекше көңіл аудару, яғни ғимараттың 1-ші қабатындағы интернет байланысын үстіміздегі жылдың 26 наурызына дейін қолжетімді ету ауылдық округ әкімі Е.Жексенбекке ұсынылсын. Бұл ұсыныстан қорытынды шығарылмаған жағдайда интернет мәселесін шешу жайлы аудан әкімдігіне ұсынылсын.
3. Атқарылған жұмыстар жайлы маусым айында аудандық қоғамдық кеңеске жазбаша хабарлама беру ауылдық округ әкімі Е.Жексенбектен сұралсын.

**Аудандық қоғамдық**

**кеңестің төрағасы Х.Зықаев**

**Аудандық қоғамдық**

**кеңестің хатшысы Т.Қозыбағар**